Interpretativni esej: Lirika Tina Ujevića

Pjesma za interpretaciju

Božanska ženo, gospo nepoznata

Božanska ženo, gospo nepoznata,  
dokle, i kamo, mene misliš vući?  
Hora je došla te ja moram tući  
zlatnim zvekirom na bešćutna vrata.  
  
Od tvojih čari i od bljeska zlata,  
od dvora strepim kuda imam ući,  
a krto srce moralo bi pući  
bez tvog osmiješka, besmrtna Beata.  
  
Dok sjaju sunca i blijedi mjeseci,  
snatrim o zmaju ispred tvoga praga  
i zlatnom klasju u toj mekoj kosi.  
  
I preklinjem te: Nepoznata, reci,  
kakva te tuga iz daljine draga,  
i još mi reci, gdje si, što si, ko si? -

Smjernice za pisanje:

Smjesti pjesnika u odgovarajuće razdoblje hrvatske književnosti i navedi teme kojima se bavio u svojim pjesmama. Potkrijepi to navodima iz njegovog pjesničkog opusa. Odredi kojem književnom rodu i vrsti pripada priloženi tekst. Analiziraj vanjsku strukturu pjesme: strofu, stih i rimu. Zatim analiziraj i protumači unutarnju strukturu pjesme (raspored motiva). Izdvoji petrarkistička obilježja u pjesmi: formu pjesme, stilske figure, prikaz žene (uoči sličnosti i razlike u Ujevićevu i Petrarcinu pristupu ženi). Kakvo raspoloženje, emociju iskazuje pjesnik? Iznesi svoj dojam o umjetničkom tekstu.